# data[].attributes.body
U petak sam se vratila u školske klupe i pratila izvannastavnu aktivnost Zelenog kluba te nastavu iz matematike i informatike. Članovi Zelenog kluba prezentirali su aktivnosti svog kluba, a na nastavi matematike i informatike radilo se o projektnoj nastavi koja je učenicima bila zanimljiva i potakla ih na sudjelovanje.

U razgovoru s profesoricom informatike saznala sam da u nastavi često koristi aplikacije za izradu kvizova, ali ih naravno ne radi sama nego ih izrađuju učenici na zadane teme.

# data[].attributes.body
Na danu otvorenih vrata i mi smo imali svoj štand gdje smo promovirali Hrvatsku. Makovnjača, sirnica, fritule, maslinovo ulje, štapići, kiki bomboni i cedevita servirani na bakinom stolnjaku.

# data[].attributes.body
Ove nedjelje se u Poljsku gimnaziju, osim mene koja sam išla promatrati rad, zaputila i vesela grupa od 8 učenika i 2 profesorice na grupnu mobilnost. Učenici II Liceuma i učenici Treće gimnazije od jeseni su sudjelovali u etwinning projektu Europe's kaledioscop koji je rezultirao zajedničkim Erasmus+ projektom i učeničkim mobilnostima u Hrvatsku i Poljsku.

Sliku sa samog početka zajedničke avanture nemamo jer smo se našli u 4:00 sata na aerodromu i bili smo, blago rečeno, šokirani ranim ustajanjem :)

# data[].attributes.body
Ni ovu sliku nemamo jer smo na aerodromu u Poznanu tužno gledali u pomičnu traku za prtljagu koja se pomicala vrlo kratko, a onda stala. I naravno, bila je prazna. Naši su koferi ostali negdje u bespuću Schiphola. Ne moram naglasiti da smo došli u nedjelju kad su trgovine u Poznanu bile zatvorene. Srećom, na željezničkoj smo stanici pronašli otvoreni Rossmann (inačica DM-a) gdje smo pokupovali četkice za zube i zubne paste i još ponešto.

No, barem smo u nastavku elegantno putovali vlakom od Poznana do Inowroclawa i nismo morali razbijati glavu što ćemo sutra odjenuti.

# data[].attributes.body
II Liceum Ogólnokształcące im. Marii Konopnickiej je škola s tradicijom koja nudi moderan način učenja i jedna je od vodećih škola u regiji.

# data[].attributes.body
Za ponedjeljak su nam domaćini pripremili sljedeći program:

1. Dobrodošlicu u školi i upoznavanje ravnateljice

2. Umjetnički program učenika

3. Razgled škole i zavirivanje u hodnike i učionice, upoznavanje s programima

4. Obilazak nekih znamenitosti u Inowroclawu

5. Sastanak s načelnicom lokalne uprave u njezinom uredu

# data[].attributes.body
Zabavno je uređen dio hodnika koji vodi do specijalizirane učionice kemije. Dalje niz hodnik na podu su vreće sjedalice pa se stječe dojam da se učenici vole zadržavati u tom dijelu škole.

# data[].attributes.body
Škola II Liceum osnovana je davne 1920. godine i na svakom se koraku vidi da drže do svoje povijesti. Na hodniku je zid posvećen ravnateljima škole. Ne sjećam se da sam negdje kod nas vidjela takvu tradiciju.

# data[].attributes.body
Škola ima oko 620 učenika i dvije informatičke učionice. U jednoj od njih imaju 3d pisač i robota kojeg koriste u nastavi.

# data[].attributes.body
Puno hodnika daje mogućnost i puno izložbenog prostora te prostora za odmor učenika. Povodom svjetskog dana autizma organizirali su izložbu plakata (učeničkih radova).

# data[].attributes.body
Zanimljiva ideja Europskog kluba u kojem uče o načinima funkcioniranja Europske unije.

# data[].attributes.body
Svaka učionica je drugačija.

# data[].attributes.body
Inowroclaw je poznat po slanim kupeljima i rudnicima soli na temelju čega je razvijen zdravstveni turizam. Da je turizam značajan dio gospodarstva uočava se i po lijepim i čistim ulicama i uređenim vilama koje nude smještaj za turiste.

# data[].attributes.body
Domaćini su nam organizirali i kušanje ljekovitih mineralnih voda.

# data[].attributes.body
Posljednja aktivnost dana bila je susret s čelnicom lokalnih vlasti (nešto kao županica) koja nas je upoznala s ulaganjima u obrazovanje i važnosti obrazovanja.

# data[].attributes.body
Već na prvi pogled Gdanjsk nas je osvojio svojom arhitekturom koja podsjeća na nizozemske gradove. Naravno, sličnost nije slučajna. Nakon što je u drugom svjetskom ratu razrušen gotovo cijeli grad vlasti su odlučile obnoviti grad u drugačijem, nizozemskom stilu s kućama uskih pročelja i fasadama u različitim bojama. Gdanjsk je grad u koji se želim vratiti.

# data[].attributes.body
Muzej Drugog svjetskog rata ostavio je silan dojam na nas. Moderan muzej izgrađen 2017. godine u mnogobrojnim prostorijama govori o užasima koji su se događali u II. svjetskom ratu, ne samo u Poljskoj nego u cijelom svijetu. U veliku i bolnu priču uvedeni smo kroz prve tri prostorije koje dočaravaju istu dnevnu sobu jedne građanske obitelji u različitim trenucima rata. Transformacija sobe govori o dubokim promjenama koje su zadesile obitelj. Na isti način mijenja se i prezime na susjednim vratima koje je prije početka rata bilo prezime susjeda židovskog liječnička da bi ga kasnije zamijenilo "pravo" njemačko.

# data[].attributes.body
Srijeda je još jedan dan pun aktivnosti. Od jutra smo u školi: učenici sudjeluju u projektnoj nastavi na temu održivog razvoja s poljskim domaćinima i portugalskim gostima, a ja obilazim školu i razgovaram s djelatnicima i učenicima škole.

Prvi dio vremena razgovaram s ravnateljicom i njenim zamjenikom (jako joj zavidim na njemu) te administrativnim djelatnicima. Jako mi je zanimljivo uspoređivati njihov djelokrug rada jer je škola po broju učenika, nastavnika, stručnih suradnika te tehničkog osoblja vrlo blizu III. gimnazije.

Sljedeći razgovor bio je u stručnoj službi, a nakon upoznavanja raznih nastavnika iz raznih predmeta na kraju je bio razgovor s radio družinom. Očekivala sam da će uglavnom oni odgovarati na moja pitanja i moje portugalske kolegice, ali ispalo je da su oni intervjuirali nas :).

# data[].attributes.body
Pedagoginja škole upoznala nas je s učenicama koje su predstavile projekt Peer support/ Vršnjačka podrška u kojem aktivno sudjeluju. Pod vodstvom pedagoginje i psihologinje učenice volonterke pružaju vršnjačku podršku učenicima kojima je potrebna takva podrška. Naravno, sklapa se ugovor o povjerljivosti u kojem se definira i broj sati te dan u tjednu u kojem se vode razgovori. Jednom mjesečno učenice mentorice sudjeluju u superviziji koju vode pedagoginja i psihologinja. Jako zanimljivo :)

# data[].attributes.body
Radio družina radi u malom studiju priprema glazbu koju puštaju za vrijeme odmora, snimaju podcaste te pružaju tehničku podršku na raznim školskim događajima.

# data[].attributes.body
Na kraju radnog dana roditelji poljskih učenika domaćina počastili su nas raznim poljskim specijalitetima i bilo nam je jako fino.

# data[].attributes.body
I da dan bude potpun u kulturnom centru za mlade održano je u poslijepodnevnim satima natjecanje u izradi kostima/odjeće od recikliranih materijala i i prezentacijama na zadane teme poput Uskrsa, Božića. Timovi su i ovaj put bili međunarodni, a učenici su pokazali izuzetnu kreativnost i maštovitost u prezentiranju. Kao članici žirija nije mi bilo nimalo jednostavno izabrati najbolje :)

# data[].attributes.body
Torun je slikoviti gradova u Poljskoj, smješten na rijeci Visli. Poznat je kao rodno mjesto astronoma Nikole Kopernika te po svojoj izvanredno očuvanoj srednjovjekovnoj arhitekturi od crvene cigle. Također je poznat po izradi medenjaka koje smo kušali i u većim količinama donijeli doma.

# data[].attributes.body
Muzej Nikole Kopernika osim što govori o njegovom životnom putu, interesima i obitelji daje presjek srednjovjekovne povijesti grada. Interaktivan, multimedijalan i zanimljiv.

# data[].attributes.body
I da ne odemo iz Toruna, a da nismo savladali neku novu vještinu, sudjelovali smo na radionici o izradi medenjaka koji su zaštitni znak grada.

# data[].attributes.body
Povratak kući nije prošao bez uzbuđenja. Brzi vlak iz Inowroclawa za Poznan za koji smo imali kupljene karte kasnio je u dolasku 45 minuta pa smo s koferima trčali na drugi i izvršili desant na njega (trebalo je u 2 minute ukrcati 11 velikih kofera i nas). Kada smo po drugi puta micali kofere s prolaza kojim je želio proći ljutiti striček s kolicima s kavom shvatili smo kako nam je u dolasku bilo lijepo putovati bez kofera. Prekrcavanje na lokalni bus, pa avion do Amsterdama i konačno let do Zagreba.